Уважаеми колеги,

За да се явите на вътрешна защита е необходимо Вашите текстове да преминат успешно през системата за превенция на плагиатство. Проверката се извършва в системата за електронно обучение на СУ – [https://elearn.uni-sofia.bg.](https://elearn.uni-sofia.bg)

**Предварителни изисквания за качване на дипломната работа в системата:**

* Студентът трябва да е регистриран в системата СУСИ на СУ (ако няма такава регистрация, трябва да се свърже с администратора на системата за ИФ – Елица Ненова, имейл: [esnenova@uni-sofia.bg](mailto:esnenova@uni-sofia.bg), за да му бъде направена регистрация)
* Студентът трябва да провери и активира електронната си поща към домейна [uni-sofia.bg](http://uni-sofia.bg). Инструкции за достъпа до електронна поща за всеки студент чрез Зимбра може да намерите [тук](https://www.uni-sofia.bg/index.php/bul/studenti/elektronna_poscha_za_vseki_student).
* Студентът трябва да е влизал в системата за електронно обучение на СУ – Moodle. Достъпът до Системата за Електронно Обучение (ЕС) става чрез потребителско име и парола от СУСИ (справка за **потребителското име**може да [направите на сайта на СУ](https://cas.uni-sofia.bg/)). При **забравена парола** моля да се свържете с администратора на системата СУСИ за ИФ – Елица Ненова, имейл: [esnenova@uni-sofia.bg](mailto:esnenova@uni-sofia.bg).
* При първо влизане в системата, студентът трябва да приеме посочения имейл или да го подмени с друг имейл адрес; по възможност да добави и специалност и факултетен номер. В края на страницата трябва да потвърди направения избор. На имейла, който е потвърдил в системата, студентът ще получи съобщение с линк за активация.
  + Ако имате проблеми с регистрацията в Moodle, можете да се обърнете към администратора на системата доц. д-р Юлия Цветкова [julia.tzvetkova@uni-sofia.bg.](mailto:julia.tzvetkova@uni-sofia.bg)
* За да бъде даден достъп до курс с единствена цел "проверка на дипломна работа" / "проверка на магистърска теза" студентът трябва да предостави на **гл. ас. д-р Лили Грозданова (l.grozdanova@uni-sofia.bg)** следната информация в организиран вид: бакалавърска / магистърска програма, дата на защитата, име на дипломанта, факултетен номер, актуален електронен адрес (по възможност този, който е добавен в Мудъл), научен ръководител и негов актуален имейл (по възможност този, който използва в Мудъл), както **и имейл от научния ръководител с потвърждение, че е съгласен дипломната работа да бъде допусната до проверка през системата StrikePlagiarism във връзка с предстояща защита** на /дата/.
* След като администраторът (гл. ас. д-р Лили Грозданова [l.grozdanova@uni-sofia.bg](mailto:l.grozdanova@uni-sofia.bg)) добави студента към списъка на съответната бакалавърска / магистърска програма, студентът ще получи линк на посочения имейл адрес. Препратката ще го отведе до страницата, където може да качи файла с дипломната си работа. Файлът трябва да бъде във формат .doc или .docx.

**ВАЖНО**

* **В заглавието на файла трябва да фигурира името на дипломанта.**
* **Препоръчително е заглавието на файла да е на латиница.**
* **Студентът трябва внимателно да избере файла, който прикачва в системата, тъй като има право да качи файла си само веднъж.**
* **Внимателно трябва да се изчитат системните предупреждения и процесът винаги да се завършва с натискането на нарочен бутон за потвърждение.**

**СРОКОВЕ**

* **Крайният срок за регистрация в Moodle** **e** **15 дни преди датата на защитата.**
* **Крайният срок за качване на дипломните работи в системата за проверка е не по-късно от ЕДНА СЕДМИЦА ПРЕДИ датата на защитата!**

*Най-учтиво молим студентите да не чакат до последния възможен момент и да изпълнят описаните по-горе стъпки своевременно.*